Η Έλενα ήταν άψογη ως οικοδεσπότης. Προσηνής και ευγενής ,φιλική και συνεπής. Μας υποδέχτηκε πολύ νωρίς το πρωί και μας διευκόλυνε επιτρέποντας να αφήσουμε τα πράγματα στο σπίτι της μητέρας της , μέχρι να ετοιμαστεί το δικό μας-φτάσαμε πολύ νωρίτερα από το check in. Στο σπίτι υπήρχαν Κρητικές λιχουδιές και τσικουδιά και φρούτα για το καλωσόρισμα. Επίσης εκείνη και η μητέρα της ανταποκρινόταν άμεσα σε ότι τους ζητούσαμε και το γεγονός του ότι έμεναν δίπλα ήταν πολύ βολικό. Ευχαριστούμε Έλενα
Στα θετικά του καταλύματος είναι η καθαριότητα και η θέση του. Το Κουμ Καπί είναι μια όμορφη και ήσυχη γειτονιά , σε σχέση με το πανέμορφο αλλά πολύβουο Ενετικό λιμάνι, από το οποίο απέχει μόλις 5 λεπτά με τα πόδια. Στην περιοχή υπάρχουν ωραία μπαράκια και ταβέρνες, ενώ η θάλασσα είναι πολύ κοντά, ακριβώς από τον κάτω δρόμο του σπιτιού.
Το ίδιο το κατάλυμα όμως ήταν κατώτερο των προσδοκιών μας. Το σημαντικότερο πρόβλημα ήταν ότι το μοναδικό παράθυρο που υπήρχε , έβλεπε σε ένα κλειστό χώρο , που ήταν το τέλος του διαδρόμου , στον οποίο υπήρχε επίσης ένα παράθυρο που έβλεπε σε κάτι σαν «ακάλυπτο» πολυκατοικίας χωρίς να είναι ακριβώς αυτό. Συνεπώς δεν υπήρχε φως της ημέρας και ο απαραίτητος εξαερισμός στο σπίτι. Επίσης η υγρασία ήταν υπερβολική. Για τον λόγο αυτό υπήρχε ένας αφυγραντήρας ο οποίος όμως γέμιζε 2 – 3 φορές το 24ωρο και χρειαζόταν άδειασμα. Με βάση τα παραπάνω θεωρούμε ότι το σπίτι ήταν πολύ ακριβό σε σχέση με την κατάσταση του.